סבסטיאן סטן

סבסטיאן סטן (ברומנית: Sebastian Stan; נולד ב-13 באוגוסט 1982) הוא שחקן קולנוע וטלוויזיה אמריקאי-רומני. מוכר בעיקר בזכות גילום התפקיד ג'יימס "באקי" בארנס בתוך היקום הקולנועי של מארוול, תפקיד הכובען המטורף בסדרת הטלוויזיה "עד עצם היום הזה", בתפקיד קרטר בייזן בסדרת הטלוויזיה המצליחה "אחת שיודעת" ובתפקיד ״טומי לי״ במיני סדרה דרמה ביוגרפית אמריקאית ״פאם וטומי״, תפקיד עליו קיבל מועמדות לפרס אמי 2022 לשחקן הראשי הטוב ביותר במיני סדרה. סטן נולד בקונסטנצה שברומניה, למשפחה נוצרית-אורתודוקסית-רומנית. הוריו התגרשו כשהיה בן שנתיים. כשהיה בן שמונה עברו סטן ואמו, ג'ורג'טה אורלוסבקי, לוינה, אוסטריה, בעקבות ההמהפכה הרומנית, שם הועסקה כפסנתרנית. ארבע שנים לאחר מכן, הם עברו למחוז רוקלנד, ניו יורק, לאחר שאמו נישאה בשנית למנהל בית ספר בארצות הברית. סיפר בעבר כי תקופת המעבר לארצות הברית הייתה קשה עבורו בשל בריונות שחווה וכי המשחק והתיאטרון היוו מפלט עבורו. הוא בן הסנדקות של המיליארדרית האמריקאית-רומנייה, אנסטסיה סוארה (אנ'). הוא למד בתואר ראשון באמנויות באוניברסיטת ראטגרס, מה שנתן לו את ההזדמנות לבלות שנה בחו"ל בלימודי משחק בתיאטרון הגלוב בלונדון, אנגליה. הוא סיים את לימודיו בראטגרס ב-2005. סטן הפך לאזרח ארצות הברית ב-2002. בשנת 1994, בגיל 12, שיחק בתפקיד קטן בסרט האוסטרי "71 פרגמנטים מכרונולוגיה מקרית" של הבמאי מיכאל הנקה. בשנת 2003, הופיע לראשונה בטלוויזיה כאשר התארח בפרק בסדרה "חוק וסדר". ב-2004 שיחק בקומדיה "החתונה של טוני וטינה", בכיכובם של מילה קוניס ואדריאן גרנייה, סרט המבוסס על המחזה באותו שם משנת 1985. בשנת 2007 החל לשחק את דמותו של קרטר בסדרה "אחת שיודעת". ב-2008, הוא שיחק בסרט "רייצ'ל מתחתנת" בכיכובה של אן האת'וויי. בשנת 2010 שיחק בדרמת המתח של דארן ארונופסקי "ברבור שחור", בכיכובה של נטלי פורטמן ובקומדיה "מכונת זמן בג'קוזי" בכיכובו של ג'ון קיוזאק שגם לקח חלק בהפקת הסרט. בשנת 2011 שיחק את הכובען המטורף, ג'פרסון, בסדרה עד עצם היום הזה. החל משנת 2011 משחק ביקום הקולנועי של מארוול, הופעתו הראשונה הייתה בסרט "קפטן אמריקה" בתפקיד חברו הטוב של קפטן אמריקה, ג'יימס ביוקאנן "באקי" בארנס. בשנת 2012 שיחק בתפקיד ראשי בסרט האימה "ההתגלות" (The Apparition) בתפקיד בן, תלמיד קולג' שעושה ניסוי בטכנולוגיה מודרנית על מנת לתקשר עם רוחות רפאים יחד עם שלושה מחבריו, ולפתע יצור לא מהעולם הזה תוקף אותם. שנים לאחר מכן, בן כבר בוגר ונשוי לקלי (אשלי גרין), והיצור הזה חוזר לחייהם ולא רוצה לוותר להם. בשנת 2014 חזר לשחק בסרט "קפטן אמריקה: חייל החורף", לאחר מכן הופיע ב-2016 בסרט "קפטן אמריקה: מלחמת האזרחים", וחזר להופעות קצרות בסרטים "הפנתר השחור", "הנוקמים: מלחמת האינסוף" ו"הנוקמים: סוף המשחק". בשנת 2015 השתתף בסרט "ריקי והפלאש" לצד מריל סטריפ, בסרט "מדליית הארד" ובסרט "להציל את מארק וואטני" לצד מאט דיימון. בשנת 2017 שיחק בקומדיה "לוגאן לאקי" של הבמאי סטיבן סודרברג לצידו של צ'נינג טייטום, ובסרט הדרמה הביוגרפי "אני, טוניה" בתפקיד ג'ף גילולי, בעלה המתעלל של המחליקה האומנותית טוניה הארדינג, תפקיד זה זיכה אותו בשבחים רבים ממבקרים, לצידן של מרגו רובי ואליסון ג'ני. בשנת 2021 חזר לתפקיד כג'יימס "באקי" ברנס וכיכב לצד אנתוני מאקי במיני-סדרה "הפלקון וחייל החורף" שעלתה בשירות הסטרימינג דיסני+. בשנת 2022 השתתף סטן בדמותו של ניק פולר בסרט הריגול עטור הכוכבים "יחידה 355" בבימויו של סיימון קינברג על פי תסריט של תרזה ריבק. באותה שנה החל לגלם את טומי לי (אנ') מתופף להקת המטאל מוטלי קרו במיני-סדרת הדרמה "פאם וטומי" המבוססת על תקופת נישואיו של טומי לי לשחקנית פמלה אנדרסון. המיני-סדרה עלתה לשידור בפברואר וכיכבו לצדו בין היתר לילי ג'יימס בדמותה של אנדרסון, סת' רוגן בדמותו של רנד גוטייה וניק אופרמן בדמותו של מייקל מוריסון. ב-29 בספטמבר 2023 יצא לאור הסרט "כסף טיפש" בכיכובו. סטן מגלם את דונלד טראמפ בסרט "המתמחה", אשר ייצא לאקרנים ב-11 באוקטובר 2024. כדי להתכונן לתפקיד, סטן צפה שוב ושוב בסרטונים של טראמפ ואסף 562 סרטונים מתקופות שונות בחייו של טראמפ, במטרה לחקות את דפוסי הדיבור שלו. בשביל הסרט, סטן העלה כמעט 7 קילוגרמים כדי לגלם את טראמפ. סטן תומך בארגוני צדקה רבים, כולל "Our Big Day Out", עמותה שבסיסה ברומניה המסייעת לספק לילדים איכות חיים גבוהה יותר. בפברואר 2018, הוא הודה למעריצים בחשבון האינסטגרם שלו בשם הארגון על ההשתתפות בגיוס כספים והעלאת המודעות. הוא לקח חלק גם בארגון "Ronald McDonald House Charities". בשנת 2020, הוא השתתף בגאלה הווירטואלית הראשונה של הארגון עם עמיתו לאולפני מארוול, אנתוני מאקי. ארגוני צדקה אחרים בהם הוא לוקח כוללים "Dramatic Need" ו"Save the Children". סבסטיאן סטן, ברשת החברתית אינסטגרם סבסטיאן סטן, במסד הנתונים הקולנועיים IMDb (באנגלית) סבסטיאן סטן, באתר AllMovie (באנגלית) סבסטיאן סטן, באתר Rotten Tomatoes (באנגלית) סבסטיאן סטן, באתר Box Office Mojo (באנגלית) סבסטיאן סטן, במסד הנתונים הקולנועיים KinoPoisk (ברוסית) סבסטיאן סטן, באתר אידיבי "Will Sebastian Stan Become Captain America?". Jimmy Kimmel. 9 בנובמבר 2018. ארכיון מ-21 במאי 2019. נבדק ב-11 במרץ 2019 – via YouTube. {{cite web}}: (עזרה) Pat Saperstein,Caroline Brew, Pat Saperstein, Caroline Brew, New Movies Out Now in Theaters: What to See This Week, Variety, ‏2023-09-27 (באנגלית אמריקאית) Daniel D'Addario, Sebastian Stan Tells All: Becoming Donald Trump, Gaining 15 Pounds and Starring in 2024’s Most Controversial Movie, Variety, ‏2024-09-19 (באנגלית אמריקאית)